


KĖDAINIŲ RAJONO SAVIVALDYBĖS TARYBA

SPRENDIMAS
DĖL ŽEMĖS SKLYPO KĖDAINIŲ R. SAV., VILAINIŲ SEN., ARISTAVOS K., ARISTAVOS G. 4C, NAUDOJIMO BŪDO PAKEITIMO 

2023 m. lapkričio 24 d. Nr. TS-346
Kėdainiai
           
                Vadovaudamasi Lietuvos Respublikos vietos savivaldos įstatymo 15 straipsnio 3 dalies                    8 punktu, Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo, patvirtinto Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“, 17 punktu, Žemės naudojimo būdų turinio aprašu, patvirtintu Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl Žemės naudojimo būdų turinio aprašo patvirtinimo“, ir Kėdainių rajono savivaldybės teritorijos bendruoju planu, patvirtintu Kėdainių rajono savivaldybės tarybos 2022 m. spalio 28 d. sprendimu Nr. TS-272 „Dėl Kėdainių rajono savivaldybės teritorijos bendrojo plano koregavimo tvirtinimo“, bei atsižvelgdama į vietos gamtinį kraštovaizdį ir sklype planuojamą vykdyti veiklą, sklypo savininkės UAB „Žemtecha“ 2023 m. spalio 4 d. prašymą ir Kėdainių rajono savivaldybės administracijos Žemės ūkio ir aplinkosaugos skyriaus 2023 m. spalio 23 d. raštą Nr. D2-428 „Dėl melioracijos statinių žemės sklype“, Kėdainių rajono savivaldybės taryba  n u s p r e n d ž i a:
              1. P a k e i s t i   nuosavybės teise valdomo kitos paskirties žemės sklypo Kėdainių r. sav., Vilainių sen., Aristavos k., Aristavos g. 4C, kadastro Nr. 5305/0001:95, kurio naudojimo būdas yra komercinės paskirties objektų teritorijos, naudojimo būdą. 
              2. N u r o d y t i  šio žemės sklypo pagrindinę žemės naudojimo paskirtį – kitos paskirties žemė ir naudojimo būdą – pramonės ir sandėliavimo objektų teritorijos.  
              3. N u s t a t y t i,  kad žemės sklype valstybei nuosavybės teise priklausančių melioracijos statinių nėra.    
  Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.
  



Savivaldybės meras 					Valentinas Tamulis

